open-index/open-wikipedia-markdown huggingface dataset:
Vilkiškių koplyčia

**Vilkiškių koplyčia** – koplyčia Vilkiškėse, Kaišiadorių rajone, prie kelio , pusiaukelėje tarp Gudienos ir Palomenės, 4 km į šiaurę nuo Kaišiadorių. Koplyčią aptarnauja Kaišiadorių Kristaus Atsimainymo parapijos klebonas. 2007 m. Kaišiadorių parapijos klebono mons. Rimvydo Jurkevičiaus rūpesčiu koplyčia buvo atnaujinta. Šv. Mišios koplyčioje aukojamos per didžiąsias metines šventes bei kartą mėnesyje.

Vilkiškių koplyčia yra kaimo kapinių pietvakarių kampe. Koplyčia medinė, stačiakampio plano. Joje yra altorius, klausykla ir kitas bažnytinis inventorius. Šiauriniame pastato gale įrengta zakristija, pietų pusėje – pagrindinė patalpa. Dvišlaitį stogą vainikuoja ornamentuotas kryžius. Kapinių tvoroje prie koplyčios įtaisyti dvivėriai geležiniai varteliai. Šventorius išgrįstas trinkelėmis.

## Istorija

1770 m. minima Žaslių parapijai priklausiusi Vilkiškių koplyčia. Iš 4 parapijos koplyčių ji buvo pati seniausia. Klebonaujant Silvestrui Tomaševskiui, koplyčia 1837 m. buvo atnaujinta. Apie 1860 m. buvo rašoma, kad joje pamaldos laikytos dukart per metus - kovo 4 ir birželio 24 d. Pagal žmonių pasakojimus, šią koplyčią pastatė ir joje kunigą išlaikė kadaise Vilkiškių dvarą valdę dvarininkai Vilčikai. 

Vėliau, prieš Pirmąjį pasaulinį karą, iš šio dvarininko dvarą nupirko kaimo gyventojai. Tuo metu koplyčia jau buvo sunykusi, todėl 1899 m. Vilkiškių kaimo valstiečiai (tuo metu 13 sodybų gyveno 203 gyventojai) kreipėsi į dvasinę vyresnybę paskirti kunigą į Palomenės bažnyčią, nes iki Žaslių bažnyčios jiems buvo per toli.  

1919 m. meistras J. Skibickas pradėjo statyti naują koplyčią. Prie jos statybos prisidėjo ir Šaknių bajorkaimio gyventojai. Kaišiadorių bažnyčios klebonas Alfonsas Varna sutiko atvykti keturis kartus per metus laikyti pamaldų. Kitais šventadieniais vilkiškiečiai koplyčioje melsdavosi be dvasininko.

Antrojo pasaulinio karo pradžioje kaimo koplyčia sudegė. Žinoma, kad 1943 m. kapinėse šalia sudegusios koplyčios retsykiais laikytos šv. Mišios.

Buvęs dvaras neišliko, o jo vietoje sovietmečiu pastatytos gyvulių fermos.

Prasidėjus Atgimimui, kapinių pakraštyje stovinčiame mediniame pastate atkurta koplyčia. Joje pradėtos laikyti šv. Mišios. Pasak vietos gyventojų, senosios koplyčios vietą (joje buvusį altorių) kapinių viduryje žymi didelis medinis kryžius, pastatytas 2004 m. Išlikusios senųjų pamatų žymės.

## Galerija


Vilkiškių kapinės, koplyčia.JPG|Koplyčios priekyje plyti kapinės
Vilkiškės, koplyčia 2.JPG|Koplyčioje dvejos durys, kairėje – į zakristiją
Vilkiškių koplyčia, šulinys.JPG|Šalia yra šulinys
Vilkiškių, koplyčia, altorius.JPG|Altorius
Vilkiškių koplyčia, klausykla.JPG|Klausykla
Vilkiškės, kryžius.JPG|Kryžius senosios koplyčios vietoje


## Šaltiniai

## Nuorodos

* Vilkiškės (''kaisiadoriumuziejus.lt'')
Chortycia

**Chortycia** () – didžiausia Dniepro sala, netoli Zaporožės (Ukraina). Plotas: 12,5 km ilgio ir iki 2,5 km pločio. Sala įeina į Chortycios nacionalinį parką. 

XVI–XVIII a. buvo karingųjų Zaporožės kazokų autonomijos (Zaporožės Sečė) centras. Saloje yra specifinė fauna ir flora. Pietinė jos dalis – žemumoje. Auga ąžuolai, tvarkomi miškai, pievos ir stepės. Šiaurinė dalis – uolėta.

## Istorija
Ankstyvuose viduramžiuose vaidino svarbų vaidmenį prekyboje (žr. kelias iš variagų pas graikus). 

Rašytiniuose šaltiniuose pirmą kartą paminėta Konstantino VII Purpurinio traktate „Apie imperijos valdymą“, sudarytame 946–953 m.

2007 m. įtraukta į septynių Ukrainos stebuklų sąrašą.


На перехресті епох.jpg|Neolitinės šventyklos liekanos
Веселки над Хортицею.jpg|Vaizdas į Dniepro hidroelektrinę
Альтанка на Хортиці.jpg|Uolėta salos pakrantė


## Šaltiniai
Bazavlukas

**Bazavlukas** () – upė, tekanti Ukrainoje, Dniepropetrovsko srityje; dešinysis Dniepro intakas. Upės ilgis – 157 km. Baseino plotas – 4200 km². Įteka į Kachovkos tvenkinį.

Upės ištaka –  į pietryčius nuo Kozodubo kaimo. Teka iš šiaurės pietų ir pietvakarių kryptimi. Turi šešis intakus. Didžiausias – Kamenka (dešinysis, 88 km). Upės vanduo naudojamas regione auginamų žemės ūkio kultūrų drėkinimui.
FK Panevėžys-Sportidus

**Panevėžio „Sportidus“** – Lietuvos futbolo klubas iš Panevėžio.

## Istorija

Klubas įkurtas 2000 metais Panevėžyje.

2011 m. debiutavo SFL varžybose. Vėliau žaidė 8x8 formato turnyruose.

2017 m. gegužės mėnesį Panevėžyje vykusiame "Mažosios Čikagos 6 x 6 futbolo taurės" turnyre užėmė antrąją vietą. Geriausiu turnyro žaidėju išrinktas "Sportidus" narys Aldas Barisevičius.

Gerai sekėsi klubo salės futbolo komandai, 2017 m. PAFF pirmenybėse užėmė II vietą, o 2018 m. jas laimėjo. Nuo 2018-2019 m. sezono klubas žaidžia Futsal A lygoje. Lygai sustiprėjus, 2020 m. klubas suvienijo jėgas su FK Panevėžys.

## Spalvinė gama

Žalia, juoda ir balta. Klubas žaidžia žalios spalvos marškinėliais su baltais skaičiais, bei užrašais, su juodais šortais ir baltos spalvos kojinėmis.

## Emblema

FK 2000 Panevėžys.jpg|FK 2000 emblema
FK_Sportidus.jpg|Iki 2018 m.
Sportidus2020.png|Nuo 2018 m.


## Sezonai
### Futbolo varžybos

|}

### [[SFL]] varžybos

|}

### [[Salės futbolas|Salės futbolo]] varžybos

## Šaltiniai

## Nuorodos
* Oficiali svetainė
* Futbolinis
* Soccerway
Biniūnai

**Biniūnais** vadinami kaimai:

* Ukmergės rajone;
* Varėnos rajone:
** Biniūnai I,
** Biniūnai II.
Vensutis

**Vensutis** – upelis Lietuvoje, Kėdainių rajone, Surviliškio seniūnijos pietuose; Kruosto dešinysis intakas. Prasideda Močėnų kaimo laukuose, 1,5 km į rytus nuo Dotnuvos, prie Vilniaus–Šiaulių geležinkelio. Teka į pietryčius laukais, prie nedidelio gojelio ties Čireliais pasuka į šiaurės rytus. Įteka į Kruostą 3,9 km nuo jo žiočių, ties Daškoniais.

Vaga, išskyrus patį žemupį, ištiesinta. Upės žiotys patenka į Kruosto botaninį draustinį. Aplink Vensutį įsikūrę Močėnai, Čireliai ir Daškoniai.

Upėvardis *Vensùtis*, matyt, kilo iš tokio pat asmenvardžio (plg. *Vensus, Vensaitis, Vensevičius, Venskus*).

## Šaltiniai
Jukiškės koplyčia

**Jukiškės koplyčia** – koplyčia, pastatyta tautodailininko Juozapo Jakšto sodyboje, Jukiškės kaime, Švenčionių rajone (Švenčionėlių sen.), 1 km į vakarus nuo kelio . Pasiekiama iš kelio , pasukus į priešingą pusę nuo Ignalinos aerodromo. Statytojas koplyčią dar įvardija kaip *Jubiliejine 2000 metų Mūsų Išganytojo šventove*.

Koplyčia su įspūdingais, meniškais darbais, vaizduojančiais Dievo, Lietuvos kančias, J. Jakšto sodyboje įkūnija šeimininko idėjas. Savo sukurta šventove tautodailininkas pagerbia politinių kalinių, tremtinių ir partizanų atminimą, jų žygdarbius, įprasmina jų auką. Čia su bendraminčiais kasmet minima Birželio 14-oji.

## Istorija

Pasak J. Jakšto, jo veiklos Sąjūdyje nemėgę žmonės, norėdami parodyti savo nepasitenkinimą, sudegino čia stovėjusį kluoną, kuriame buvo sukaupta daugybė istorinių daiktų. Vėliau šio kluono vietoje nuo 1990 m. buvo statoma ekumeninė koplyčia „*Jubilite Deo Dominum omnis terra*”. 

J. Jakštas iš pat pradžių koplyčios statyti neketinęs: „*2000-aisiais juk minėjome Išganytojo jubiliejų, ši data man buvo labai svarbi ir labai jaudino, nes juk Lietuvoje niekas per daug tuo nesidomėjo. Taip susiklostė, kad dideles skulptūras reikėjo kaip nors komponuoti, tad teko statyti pastogę, ir taip atsirado koplyčia*.“

## Veikla

Dabar šioje koplyčioje yra eksponuojami smulkesni J. Jakšto kuriamo tautinio-bažnytinio meno darbai. Koplyčioje esančios skulptūros, įvairūs drožiniai atskleidžia svarbiausius Lietuvos įvykius – Lietuvos tūkstantmetį, 600 metų Lietuvos krikšto jubiliejų, perestroiką, popiežiaus atvykimą. Pirmame koplyčios aukšte eksponuojamos knygos apie tremtinius, partizanus. Daugiausia darbų vienijanti tema yra tremties laikotarpis. Antrame aukšte įkurta maldos patalpa su mediniu altoriumi. Priešais altorių guli garbės knyga - joje pasirašo koplyčios svečiai. Be kitų, čia lankėsi Ekumeninės katalikų bažnyčios vyskupas Peter Hickman.

## Galerija


Jukiškės koplyčia.JPG|Šoninis fasadas (iš kiemo pusės)
Jukiškės koplyčioje.JPG|Pirmajame aukšte
Jukiškės koplyčioje 2.JPG|Antrajame aukšte
Jukiškė, koplyčios kryžius.JPG|Kryžius ant stogo


## Šaltiniai

## Nuorodos

* Išvažiuojamoji pamoka „Ąžuolai žaliuos žemėj Lietuvos“ (''Švenčionių kraštas'')
* InfoDiena. J. Jakšto vienkiemis (''youtube.com'')
Mikalavo sentikių cerkvė

**Mikalavo sentikių cerkvė** – rusų stačiatikių (sentikių) maldos namai Ignalinos rajone, Naujojo Daugėliškio seniūnijoje, Mikalavo kaime, 100 m į pietvakarius nuo kelio . Cerkvė pastatyta apie 1800 m.

## Istorija

Mikalavo sentikių bendruomenė () įkurta iki 1816 m. Degučių metraštyje paliudyta: „*1816. Šventikas Filipas Semionovičius Dolgoliškojus mirė Mikalave. Ustinas Fedorovičius mirė Mikalave. 1842“*.

Vienu iš pirmųjų ganytojų buvo Ivolijus Karpovičius Portnovas (m. 1879). Po to Mikalave tarnavo Joanas Zubkovas, Kalistratas Stachovas (1920-1930), Eugenijus Ivanovas. 38 metus (1941-1979) Mikalave šventiku buvo Platonas Potaševas. Iš Mikalavo kilęs žinomas Rygos Grebenščikovo sentikių bendruomenės choro vadovas (*головщик РГСО*) Ilarionas Finogejevas. 1828 m. jis Mikalavo šventovei padovanojo ant krūtinės kabinamą kryžių.

Paskutiniaisiais dešimtmečiais Mikalavo bendruomenė traukėsi. Iš buvusių keturiasdešimties rusų namų liko dešimt. 1996 m. Mikalavo bendruomenėje buvo apie 100 parapijiečių. Po kelių įvykusių vagysčių šventovėje beveik nebeliko ikonų, o nuo 1979 m. nėra ir nuolatinio šventiko.


Mikalavo cerkvės kryžius 2.JPG|Priekinis bokštelio kryžius
Mikalavo cerkvės kryžius.JPG|Galinis stogo kryžius


## Nuorodos

* Sąrašas:Lietuvos stačiatikių bažnyčios
* Mikalavo sentikių bendruomenė
* Mikalavo sentikių bendruomenės istorija
Kinezinas

**Kinezinas** – eukariotinių ląstelių judinamasis baltymas, judantis išilgai mikrovamzdelių ATP hidrolizės būdu.

Iš kalmaro gigantiškųjų aksonų 1985 m. buvo išskirtas baltymas kinezinas. Kinezinas (molekulinė masė apie 600 kDa) yra vienas iš daugelio kinezinų šeimos baltymų, būdingų tam tikroms ląstelėms.

Didelę kinezino molekulę sudaro keletas skirtingų domenų:
* dvi globulės formos galvutės, lemiančios judėjimą,
* savotiškos formos uodegėlės, jungiančios pernešamą krovinį,
* išlinkęs stiebelis, veikiantis tarsi vyriai.
Sunkiosios kinezino grandinės apsivynioja viena apie kitą ir sudaro stiebelį; judėjimą lemiančios galvutės jungiasi su mikrovamzdeliu, o uodegėlės – su kroviniu. Kinezinų galvutės yra panašios, nes atlieka tą pačią funkciją judėdamos išilgai mikrovamzdelio. Uodegėlės yra labai skirtingos. Jos skirtos sąveikai su tam tikro rūšies kroviniu (pernašos pūslelėmis, endosomomis, sekrecijos grūdeliais, lizosomomis, baltyminėmis struktūromis).

Kaip ir kitų judinamųjų baltymų, kinezino veikla priklauso nuo ATP hidrolizės. Kinezino judėjimo mirkovamzdelių „bėgiais“ greitis priklauso nuo ATP koncentracijos (didžiausias greitis apie 900 nm/sek.). Esant mažai ATP koncentracijai, kinezinas juda atskirais žingsniais. Žingsnių ilgis (8 nm) atitinka tubulino dimero dydį. Kinezinas juda nuo mikrovamzdelių (-) galo į (+) galą. Nervinių ląstelių aksonuose visi mikrovamzdeliai išsidėsto poliškai. Tai suteikia poliškumo visai ląstelei: mikrovamzdelių (-) galai yra atsukti į ląstelės centrą, o (+) galai – nutolusį nuo jo aksonų galą. Kinezinas perneša krovinius anterogradine kryptimi – iš ląstelės centro į jos kraštą.
Dineinas

**Dineinas** – citoskeleto judinamasis baltymas, judantis išilgai mikrovamzdelių ATP hidrolizės būdu. Dineinų šeimą sudaro dviejų funkcinių klasių baltymai: aksonemų dineinas ir citoplazmos dineinas.

## Aksonemų dineinas

Aksonemų dineinas blakstienėlėse ir žiuželiuose atrastas 1963 m.

## Citoplazmos dineinas
Dineino buvimas citoplazmoje įrodytas praėjus apie 20 metų po aksonemų dineino atradimo. Pirmą kartą citoplazmos dineinas išskirtas iš smegenų audinio. Dabar žinoma, kad jis būdingas visoms eukariotinėms ląstelėms.

Citoplazmos dineinas yra 1 mln. Da molekulinės masės kompleksas, kurį sudaro 9-10 polipeptidinių grandinių. Dvi didelės globulinės galvutės sudarytos iš sunkiųjų grandinių. Lengvosios grandinės sudaro daug smulkesnių subvienetų, kurių funkcija yra krovinių jungimas. Priešingai negu kinezinas, dineinas perneša krovinius retrogradine kryptimi: iš mikrovamzdelio (+) galo į (-) galą, iš ląstelės krašto į jos centrą.

Dineinas lemia chromosomų judėjimą mitozės metu ir perneša membranines pūsleles ir organeles citoplazmoje. Mikrovamzdelių poliškumo biologinė prasmė išryškėja įvertinus su jomis susijusių judinamųjų baltymų kinezino ir dineino gebėjimą judėti mikrovamzdeliais viena kryptimi. Dėl mikrovamzdelių poliškumo krovinių rūšys skirstomos ir nukreipiamos reikiama kryptimi.
SK Rėkliai

**Panevėžio SK „Rėkliai“** – Lietuvos futbolo klubas iš Panevėžio.

## Istorija

Klubas įkurtas 2010 m. Ankstesniais metais žaidė PAFF Trečios lygos pirmenybėse, tapo nugalėtojais.
* 2013 m.	Trečios lygos PAFF pirmenybėse 6 vieta.
* 2014 m.	PAFF ir UAFA „Aukštaitijos“ pirmenybėse 2 vieta.
* 2015 m.	PAFF ir UAFA „Aukštaitijos“ pirmenybėse 1 vieta.
* 2016 m.       PAFF pirmenybės vyko 8x8 formatu, užimta 6 vieta.

## Pasiekimai
Aukščiausias klubo pasiekimas, kai 2015 metais tapo Trečios lygos, "Aukštaitijos" pirmenybių nugalėtojais.

## Klubo spalvinė gama

Žalsva (salotinė), oranžas ir juoda.

Žaidžia salotinės spalvos marškinėliais, juodais šortais ir salotinės spalvos kojinėmis.

Gali žaisti žydrais marškinėliais, juodais šortais ir žydromis kojinėmis.

## Klubo logotipas

Vaizdas:SK Rėkliai.jpg|Klubo logotipas


## Sezonai

|}

## Šaltiniai

## Nuorodos
* Facebook paskyra: Oficiali svetainė
NAVI (grupė)

**NAVI** (taip pat žinoma kaip **Naviband**) – Baltarusijos indie pop duetas.

## Istorija
Duetas susikūrė 2013 metais. Jį sudaro Arciomas Lukjanienka (vokalas, gitara) ir Ksienija Žuk (vokalas, klavišiniai).

Grupė 3 kartus bandė sėkmę nacionalinėse „Eurovizijos“ atrankose. 2015 metais duetas neįveikė perklausų barjero, 2016 m. užėmė 4 vietą. Iškovoti pergalę pavyko 2017 metais, su daina „Historyja majho žyccia“. „Eurovizijos“ finale duetas su 83 taškais užėmė 17 vietą.

## Diskografija
### Studijiniai albumai

### Gyvo garso albumai

### Singlai

## Nuorodos

* Daina „Historyja majho žyccia“ (Story of My Life)
Historyja majho žyccia

**„Historyja majho žyccia“** (, , ) – daina, atliekama baltarusių dueto „NAVI“. Daina reprezentavo Baltarusiją 2017 m. „Eurovizijos“ dainų konkurse, vykusiame Kijeve (Ukraina).

## Eurovizijos dainų konkursas

2016 m. lapkričio 30 d. buvo patvirtinti trylika Baltarusijos nacionalinės atrankos dalyvių, tarp kurių pateko ir „NAVI“ su daina „Historyja majho žyccia“. Per atrankos finalą, vykusį 2017 m. sausio 20 dieną, „NAVI“ su 12 iš komisijos ir 6-iais žiūrovų balais, užėmė pirmą vietą. Taip jie gavo teisę atstovauti Baltarusijai 2017 m. „Eurovizijoje“. „Historyja majho žyccia“ yra pirmoji Baltarusijos daina „Eurovizijoje“, skambėjusi baltarusių kalba. Šalis dalyvavo antrajame „Eurovizijos“ dainų konkurso pusfinalyje, kuris vyko 2017 m. gegužės 11 dieną. „NAVI“ pateko į gegužės 13 d. vykusį finalą ir užėmė jame 17-ą vietą.

## Dainos versijos
***Skaitmeninis parsisiuntimas**
# „Historyja majho žyccia (Story of My Life)“ (Eurovision 2017) – 2:59
# „Historyja majho žyccia (Story of My Life)“ (Karaoke Version) – 2:59

***Vitalio Remix**
# „Historyja majho žyccia (Vitalio Remix)“ – 3:12

## Išleidimo istorija

## Šaltiniai

## Nuorodos
* Dainos muzikos klipas
* Pasirodymas 2017 m. „Eurovizijos“ finalo metu
Okarito miško kivis

**Okarito miško kivis** (* Apteryx rowi*) – strutinių paukščių (*Struthioniformes*) būrio paukštis.

## Paplitimas ir biotopas
Endeminis Naujosios Zelandijos paukštis. Maždaug 400 individų populiacija aptinkama Pietų salos Vakarų Pakrantėje esančiame Okarito miške ir keliose aplinkinėse salose, kuriose nėra plėšrūnų. Biotopas – miškai.

## Išvaizda
Neskraidantis, 40-55 cm ilgio  paukštis. Patinas sveria 1575–2250 g, o patelė - 1950–3570 g  . Pluksnos pilkšvai rudos spalvos, o išilgai kūno - rausvai rudos spalvos ruožai. Plunksnos, lyginant su kitų kivių rūšių plunksnomis, yra minkštos ir švelnios. Akys mažos. Snapas plonas, jo ilgis nuo 9,5 iki 12,5 cm. Sparnai sunykę. Uodegos neturi. Kojos trumpos.

## Biologija
Dieną slepiasi: urvuose, uoksuose, rąstų ertmėse ar tankioje žolėje. Lėtai vaikščiodami ir trepsėdami naktį ieško maisto. Snapu baksnoja dirvą, lapų krūvas ar sutręšusius medžių kamienus ir ieško sliekų, lervų, vabalų ar kitų smulkių bestuburių. 

Balsu įspėja apie savo teritorijos ribas. Patino balsas - čaižus, kylantis švilpimas, kartojamas 15-25 kartus, o  patelių balsas - žemas, kimus, gerklinis riksmas, kartojamas 10-20 kartų  . Taip pat teritoriją gina aštriais nagais. 

Monogamai. Lizdus krauna landose. Kiaušinius deda nuo liepos iki sausio. Dėtyje vienas žalsvas kiaušinis. Jis sudaro 20% patelės masės. Patinas peri dieną, o naktį - abu tėvai, paeiliui. Išsiritusių jauniklių tėvai nemaitina. Po kelių dienų jaunikliai pradeda savarankiškai ieškoti maisto. 4-5 metus jaunikliai lieka su tėvais ir kitų vadų jaunikliais .

## Apsauga
Pasaulinės gamtos apsaugos organizacijos (IUCN) duomenimis, Okarito miško kivis priskiriamas nykstančioms rūšims. Dar iki atvykstant europiečiams Okarito miško kiviai jau buvo išnykę pietinėje Šiaurės salos ir šiaurinėje Pietų salos dalyse, liko tik negausi populiacija Okarito miške.  

Okarito miško kivio populiacijos mažėjimo pagrindinė priežastis – invaziniai plėšrūnai. Kivio jauniklius, iki 1000 g svorio, medžioja šermuonėliai.  Posumai medžioja ne tik paukščius, bet suėda jų kiaušinius, užima urvus. Sparčiai plintančios žiurkės minta bestuburiais – kivių maistu. Kiviai – lengvas sulaukėjusių šunų grobis. Daug kivių žūva po motorinių transporto piremonių ratais   .

Pagrindinė Okarito miško kivių apsaugos priemonė – kiaušinių rinkimas ir inkubavimas.

## Išnašos
Zuikų koplyčia

**Grafų Bortkevičių šeimos koplyčia-mauzoliejus** – koplyčia, stovinti  Ignalinos rajone, Zuikų kaimo kapinėse, apie 5 km į pietryčius nuo Ignalinos, 0,7 km į vakarus nuo kelio .

Koplyčia suremontuota. Statinys stilistinės architektūros, stačiakampio plano, atviromis sienomis, tinkuoto mūro. Sienoje ir kolonose įmūrytos atminimo plokštės su palaidotųjų vardais ir datomis (lenkų kalba).

## Istorija

Bortkevičiai valdė Kazokinės dvarą. Zuikų kaimas priklausė Kazokinės dvarui, kurį valdė dvarponis Edmundas Bortkevičius. Po jo sūnaus Jonuko mirties, tėvas jam Zuikų kapinėse pastatė stilingą klasikinę koplytėlę. Dvarponio tėvai buvo palaidoti priešais koplytėlę, o jis su žmona, uošve, mirusiais vaikais ir ūkvedžiu – rūsyje po koplyčia. 

Koplyčia statyta XIX a. pabaigoje. 


Zuikos. Koplyčia.JPG|Galinis fasadas
Zuikų koplyčia, lenta.JPG|miniatiūra|160px|left|Viena iš atminimo lentų


## Šaltiniai

## Nuorodos

* Ignalinos rajono sakralas *sakralas.lt*
Padysnio veimutinė pušis

**Padysnio veimutinė pušis** – išskirtinė pušis, auganti Ignalinos rajone, Naujojo Daugėliškio seniūnijoje, Padysnio II viensėdyje, 1,6 km į šiaurės rytus nuo Kačergiškės, 100 m į šiaurės vakarus nuo kelio . Teritorija apleista, informacinio ženklo nėra, pušį supa lapuočių krūmai ir medžiai.

Medis paskelbtas saugomu Lietuvos Respublikos aplinkos ministro 2015 m. sausio 9 d. įsakymu Nr. D1-19

## Duomenys

* Medžio rūšis – veimutinė pušis (*Pinus strobus* L.) 
* Kamieno apimtis 1,3 m aukštyje – 2,34 m
* Medžio aukštis – 26 m
* Lajos aukštis – 13 m
* Amžius – neskelbiama

## Taip pat skaitykite

* Baltpamūšio veimutinė pušis
* Žagarės miško veimutinė pušis
 
## Pastabos

## Nuorodos

* Saugomų teritorijų valstybės kadastras
Reebok

**„Reebok“** – sporto prekių bendrovė, besitelkianti lengvojo kultūrizmo, bėgimo pramonėje.

„Reebok“ yra oficiali „Ultimate Fighting Championship“ (UFC), „CrossFit“, „Spartan Race“ sportinės aprangos bei avalynės tiekėja.

2005 m. „Adidas“ bendrovė įsigijo „Reebok“ prekės ženklą už 3 mlrd. eurų.

## Šaltiniai
Benevento Calcio

**Benevento Calcio** – Italijos futbolo klubas iš Benevento, Kampanijos provincijos.

## Istorija
**Associazione Calcio Benevento** įkurtas 1929 m. Atkurtas 2005 m.

2016–2017 m. sezone Serie B užėmė 5 vietą. Dalyvavo atkrintamosiose varžybose dėl patekimo į Serie A ir pateko į aukščiausią divizioną.

2017–2018 m. sezone rungtyniavo Serie A, tačiau stipriausioje šalies lygoje įsitvirtinti nepavyko. tarp dvidešimties dalyvių liko paskutinėje vietoje ir po sezono buvo perkelti į žemesnį divizioną.

Nuo 2018–2019 m. sezono rungtyniavo Serie B (II pakopa) ir užėmė trečią vietą, o 2019–2020 m. tapo Serie B nugalėtojais.

2020–2021 m. sezone rungtyniavo Serie A, liko aštuonioliktoje vietoje ir po sezono buvo perkelti į žemesnį divizioną.

2021–2022 m. sezono rungtyniavo Serie B (II pakopa) ir užėmė septintą vietą.

2022–2023 m. sezone rungtyniavo Serie B, tarp dvidešimties dalyvių liko paskutinėje vietoje ir po sezono perkelti į žemesnį divizioną.

## Sezonai

|}

## Klubo spalvos

## Apranga
; Sportinės aprangos pokyčiai.
* Namuose žaidžia raudona geltona apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
AS Cittadella

**A.S. Cittadella** – Italijos futbolo klubas iš Čitadelos miesto Veneto provincijos. 

## Istorija
A.S. Cittadella įkurtas 1973 m.

2016–2017 m. sezone Serie B užėmė 6 vietą ir kovojo atkrintamosiose varžybose dėl patekimo į Serie A.

2024–2025 m. sezone Serie B tarp dvidešimties dalyvių liko priešpaskutinėje vietoje ir iškrito į žemesnį divizioną.

## Sezonai

|}

## Klubo spalvos

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Ternana Calcio

**Ternana Calcio** – Italijos futbolo klubas iš Ternio, miesto pietų Umbrijoje (vidurio Italija), 100 km į šiaurę nuo Romos. 

## Istorija
Klubas įkurtas 1925 m.

2016–2017 m. sezone Serie B užėmė 18 vietą. 2017–2018 m. liko dvidešimt antroje vietoje ir po sezono buvo perkelti į Serie C.

Nuo 2018–2019 m. sezono rungtyniavo Serie C. Trečioje pakopoje praleido tris sezonus. 2020–2021 m. C grupėje tapo nugalėtojais.

Nuo 2021–2022 m. sezono žaidė Serie B.

## Sezonai

|}

## Lietuviai
*  Titas Krapikas, vartininkas, (2021– )
*  Edgaras Dubickas, puolėjas, nuo 2025 m. rugsėjo 1 d.; Sudaryta dvejų metų trukmės sutartis.

## Klubo spalvos

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Spezia Calcio

**Spezia Calcio** – Italijos futbolo klubas iš Specijos, Ligūrijos regione. 

## Istorija
Klubas įkurtas 1906 m., 2008 atkurtas.

2016–2017 m. sezone Serie B užėmė 8 vietą ir kovojo atkrintamosiose varžybose dėl patekimo į Serie A.

Nuo 2020–2021 m. sezone rungtyniavo Serie A. 2022–2023 m. sezone liko septyniolikoje vietoje ir iškrito į žemesnį divizioną.

## Sezonai

|}

## Sudėtis
Sudėtis: 2022 m. gegužės 31 d.

## Lietuviai
*  Titas Krapikas, vartininkas, 2019–2021 m.

## Spalvinė gama

## Apranga
; Sportinės aprangos pokyčiai.
* Namuose žaidžia balta juoda apranga. 

## Išnašos

## Nuorodos
* Oficiali klubo  svetainė
* facebook paskyra
* SOCCERWAY
* Transfermarkt
* Globalsportsarchive
Trapani Calcio

**Trapani Calcio** – Italijos futbolo klubas iš Trapanio, Sicilijoje, Trapanio provincijos sostinės.

## Istorija

Klubas įkurtas 1905 m. 

2016-2017 metų sezone žaidė Serie B pirmenybėse, užėmė 19 vietą ir iškrito į žemesnį lygmenį.

Nuo 2021 m. vasaros žinomas kaip **Trapani 1905**.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
US Latina Calcio

**Latina Calcio** – Italijos futbolo klubas iš Latinos miesto, Lacijuje (vidurio Italija).

## Istorija
Klubas įkurtas 1945 m. Kitados vadinosi **Unione Sportiva Latina Calcio**.

2016–2017 m. sezone rungtyniavo Serie B, bet užėmė 21 vietą ir iškrito į žemesnį divizioną.

## Lietuviai
* Tomas Danilevičius, gynėjas 2013 m.
* Linas Mėgelaitis, saugas 2016–2017 m.

## Spalvinė gama

## Apranga
; Sportinės aprangos pokyčiai.
* Namuose žaidžia juoda mėlyna apranga. 

## Išnašos

## Nuorodos
* 
* facebook paskyra
* SOCCERWAY
* Transfermarkt
* Globalsportsarchive
New Balance

**„New Balance“** – sporto prekių bendrovė, gaminanti savo produkciją JAV ir JK.

## Futbolas

2012 m. „New Balance“ bendrovės „Warrior Sports“ padalinys sudarė reklaminio rėmimo sutartį su Liverpool futbolo klubu, kurio vertė siekia 25 mln. svarų sterlingų. 2015 m. ženklodaros strategija buvo pakeista. Nuo tada ant Liverpool futbolo klubo marškinėlių pradėjo puikuotis „New Balance“ logotipas.

## Šaltiniai
Senojo Daugėliškio koplyčia

**Senojo Daugėliškio koplyčia** – koplyčia, stovinti  Ignalinos rajone, Senojo Daugėliškio kaimo kapinėse, Naujojo Daugėliškio Šv. Joakimo ir Onos parapijoje. 

Koplyčia stovi kapinių pakraštyje, šalia kelio . Medinė, stačiakampio plano, priekiniu fasadu atsukta į šiaurės vakarus. Statinys prižiūrėtas, tačiau prastos būklės (linguojančios grindys, yra nupuvusių lauko apdailos lentų).

## Galerija


Senojo Daugėliškio kapinės - panoramio (2).jpg|2009 m.
Senojo Daugėliškio koplyčia.JPG|2017 m.
Senojo Daugėliškio koplyčia. Kryžiai.JPG|Senieji kryžiai ant priekinės sienos
Senojo Daugėliškio koplyčia. Interjeras.JPG|Interjeras
Senojo Daugėliškio koplyčia. Interjeras 2.JPG|Vaizdas į duris


## Šaltiniai
Fear Factory

**„Fear Factory“** – amerikiečių metalo grupė, susikūrusi 1989 metais Los Andžele, Jungtinėse Valstijose. Pirmasis grupės pavadinimas buvo **Ulceration**.

## Grupės sudėtis

;Dabartiniai narai
* Burton Bell – vokalistas (1989–2002, 2003–2006, 2009–dabar)
* Dino Cazares – gitaristas (1989–2002, 2009–dabar)
* Tony Campos – bosistas (2015–dabar)
* Mike Heller – būgnininkas (2012–dabar)

;Buvę nariai
* David Gibney – bosistas (1989–1991)
* Andy Romero – bosistas (1991–1992)
* Andrew Shives – bosistas (1992–1993)
* Christian Wolbers – bosistas (1993–2002), gitaristas (2003–2006)
* Byron Stroud – bosistas (2002, 2003–2006, 2009–2012)
* Matt Devries – bosistas (2012–2015)
* Raymond Herrera – būgnininkas (1989–2002, 2006)
* Gene Hoglan – būgnininkas (2009–2012)

## Diskografija

**Studijiniai albumai**

* *[[Soul of a New Machine]]* (1992) (Roadrunner Records)
* *[[Demanufacture]]* (1995) (Roadrunner Records)
* *[[Obsolete]]* (1998) (Roadrunner Records)
* *[[Digimortal]]* (2001) (Roadrunner Records)
* *[[Archetype]]* (2004) (Liquid 8 Records)
* *[[Transgression]]* (2005) (Calvin Records)
* *[[Mechanize]]* (2010) (Candlelight Records)
* *[[The Industrialist]]* (2012) (Candlelight Records)
* *[[Genexus]]* (2015) (Nuclear Blast Records)

## Nuorodos

* Oficiali svetainė
* Fear Factory last.fm svetainėje
* Fear Factory Discogs svetainėje
Krakeniškių dvaras

**Krakeniškių palivarkas** () yra Rambyno regioniniame parke, prie Bardinų.

Krakeniškių valstybinis palivarkas prieš Antrąjį pasaulinį karą apėmė 60 ha ir specializavosi trimečių bei keturmečių žirgų auginime, ruošiant juos savarankiškam gyvenimui bandoje. Krakeniškių palivarkas buvo vienas iš valstybinio Naujosios Ragainės žirgų ūkio (*Neuhof-Ragnit Remonteamt*) padalinių. Kiti šio ūkio padaliniai vadinosi *Klein-Neuhof*, *Paskalwen*, *Girschunen*, *Gudgallen*, *Bambe*. Valstybinis Naujosios Ragainės žirgų ūkis buvo pats didžiausias iš penkių tokių ūkių Rytprūsiuose. Jie visi buvo pavaldūs Vokietijos Gynybos ministerijai. Ilgą laiką iki Antrojo pasaulinio karo Krakeniškių palivarko valdytojais buvo Vedlerių (*Wedler*) šeima. Palivarko įkūrimo data nežinoma.

## Galerija

Vedlerių šeima (1916).png|Vedlerių šeima su giminaičiais. 1916 m. Krakeniškės, Tilžės-Ragainės apskritis. 


## Šaltiniai
Savitrė

**Savitrė** ( – „saulėtoji, gaivintoja“) – hinduistinėje pasaulėžiūroje yra įkūnytasis vedinis gajatrės metras, saulės dievo Sūrjos dukteris, viešpaties Brahmos žmona.

„Mahabharatoje“ Savitrė yra vienos sakmės veikėja, madrų karaliaus Ašvapačio dukteris. Ji savo vestuvėse vyru pasirinko aklojo karaliaus Djumatsenos sūnų Satjavaną, nors išminčius Narada ją perspėjęs, kad šis gyvensiąs tik vienerius metus. Kai atėjo laikas mirti Satjavanui, Savitrė pasekė savo vyrą, einantį miškan, kuriame jis kirto medžius; Satjavanas mirė ant savo žmonos kelių. Tada Savitrė pastebėjo mirties dievą Jamą – jis iš Satjavano kūno ištraukė sielą ir nusinešė į pietus, į dausas. Savitrė pradėjo sekti Jamą, neatsilikdama nė per žingsnį. Jama, paveiktas Savitrės atsidavimo, jai uždavė keletą klausimų. Sužavėtas jos išmintingų ir nuoširdžių atsakymų, mirties dievas Savitrės šešurui padovanojo regą ir karalystę, tada jai pažadėjo šimtą sūnų ir galiausiai atgaivino Satjavaną. Indų tradicijoje Savitrė tapo atsidavusios ir išmintingos žmonos pavyzdžiu.

## Šaltiniai
Šiaurės salos rudasis kivis

**Šiaurės salos rudasis kivis** (*Apteryx mantelli*) – strutinių paukščių (*Struthioniformes*) būrio paukštis. 2000 metais pripažintas kaip atskira rūšis. Genomas iššifruotas 2015 metais.

## Paplitimas ir biotopas

Endeminis Šiaurės salos Naujojoje Zelandijoje paukštis. Populiacijoje apie 25 000 individų. Biotopas – tankūs miškai ir krūmynai, taip pat šie paukščiai yra prisitaikę gyventi pievose, ganyklose.

## Išvaizda
Kūno ilgis – 40 cm. Patinas sveria 2,2 kg, patelė – 2,8 kg. Tamsiai rudos plunksnos, išilgai kūno – rausvai rudų plunksnų dryžiai. Plunksnos šiurkščios, ilgos, primena plaukus. Akys mažos. Snapas plonas, ilgas. Snapo gale – šnervės. Sparnai sunykę, uodegos neturi. Kojos 50-60 cm ilgio, pirštai ilgi. 

## Biologija
Neskraidantis, naktinis paukštis. Diena slepiasi urvuose, drevėse ar tankioje žolėje. Maisto ieško naktį. Lėtai vaikščiodami snapą kaišioja į lapų krūvas, sutręšusius rąstus, dirvą. Minta smulkiais bestuburiais, sliekais, vabalų lervomis, cikadomis. Taip pat renka nukritusius vaisius ir lapus. 

Apie savo teritorijos ribas praneša balsu. Patino balsas – čaižus, kylantis švilpimas, kartojamas 15-25 kartus, o patelių balsas – žemas, kimus, gerklinis riksmas, kartojamas 10-20 kartų..

Monogamai. Tuoktuvių metu patinai aršiai gina savo teritoriją. Lizdą suka urvuose. Dėtyje vienas didelis, baltas kiaušinis (15 % patelės svorio). Jei dėtyje du kiaušiniai, tai jie dedami 3-4 savaičių intervalu. Inkubacija trunka 75-90 dienų. Peri patinas. Jaunikliai viščiukiniai. 4-6 savaičių amžiaus palieka lizdą.

## Apsauga
Pasaulinės gamtos apsaugos organizacijos duomenimis Šiaurės salos rudasis kivis priskiriamas nykstančioms rūšims. Invazinės rūšys – kiaunės, šeškai, šunys medžioja jauniklius. Suaugę paukščiai – šunų grobis.  

Rūšies apsaugos veiksmai:
* Plėšrūnų skaičiaus reguliavimas.
* Kiaušinių surinkimas ir inkubavimas. Paauginti jaunikliai paleidžiami į laisvę.
* Nuolatinis paukščių stebėjimas juos žieduojant ir radijo sekimo sistemų naudojimas

## Šaltiniai
Mosfelsbairas

**Mosfelsbairas** () – miestas pietvakarių Islandijoje, Sostinės regione, 12 km į rytus nuo Reikjaviko. Įsikūręs slėnyje prie nedidelės įlankos. Apylinkių kraštovaizdis nelygus. Kalvų viršūnės siekia 200–300 m.

Apsuptas kalnų, nedidelių ežerų. Apylinkės pritaikytos turizmui: iškyloms, slydinėjimui, žvejybai. Mieste yra karštųjų versmių šildomų baseinų. Halldór Laxness (1902–1998 m.) buvo Mosfelsbairo garbės piliečių. Jis 1955 m. laimėjo Nobelio literatūros premiją. Rašytojas Mosfelsbaire gyveno visą savo gyvenimą. Jo romanuose pastebimi rašytojo išgyvenimai, įspūdžiai bei sąsaja su miestelio apylinkėmis.

## Sportas
* UMF Afturelding futbolo klubas.
* „Varmárvollur“ stadionas, talpinantis 2 500 žiūrovų.

## Galerija

Mosfellsbaer2011.jpg
5- Esja.jpg
LagafellskirkjaRvkIce.JPG


## Šaltiniai

## Nuorodos
* Oficiali miesto svetainė
Vasiulių koplyčia

**Vasiulių koplyčia** – kapinių koplyčia Vasiuliuose, Ignalinos rajone, 1 km  nuo Naujojo Daugėliškio, Šv. Joakimo ir Onos parapijoje. 

Koplyčia pastatyta XIX a. viduryje, 1806 m. Stovi veikiančių kapinių kalnelyje, apsuptame laukų, šalia kelio . Medinė, stačiakampio plano, priekiniu fasadu atsukta į šiaurės rytus (į Vasiulių pusę). Prastos būklės skardinį stogą (2017 m. duomenimis) vainikuoja išlikęs senas kryžius.

Šiuo metu koplyčia atstatyta išlaikant senąsias formas ir tūrį. Viduje įrengtas altorius. 

## Galerija


Vasiulių koplyčia, kapinės.JPG|Koplyčia stūkso kapų apsuptyje
Vasiulių koplyčia, galinė dalis.JPG|Galinis fasadas
Vasiulių koplyčia, interjeras.JPG|Interjeras


## Šaltiniai
Kveragerdis

**Kveragerdis** () – miestas pietų Islandijoje, Sudurlande, 45 km į rytus nuo Reikjaviko. Per miestą eina svarbus šalies magistralinis kelias.

Gyvenvietė įsikūrusi netoli geotermiškai aktyvaus ugnikalnio. Pasitaiko nedidelių Žemės drebėjimų. Kveragerdis žinomas dėl jame esančių šiltnamių, šildomų žemės karštųjų versmių.

Į pietus nuo Kveragerdžio yra nedidelis Torlaukshiobno uostas, iš kurio plaukioja keltai į Vestmanaejarą.


Hveragerdi10.JPG|Apylinkės
Hveragerðiskirkja.jpg|Bažnyčia
Hveragerði Hrýli.jpg


## Šaltiniai
Creed

**„Creed“** – amerikiečių roko grupė, susikūrusi 1993 metais Talahasyje, Jungtinėse Valstijose. Pirmasis grupės pavadinimas buvo **Naked Toddler**. Grupė dabar yra padariusi pertrauką.

## Grupės sudėtis

;Dabartiniai narai
* Scott Stapp – vokalistas (1993–2004, 2009–2012)
* Mark Tremonti – gitaristas (1993–2004, 2009–2012), bosistas (2000–2004)
* Brian Marshall – bosistas (1993–2000, 2009–2012)
* Scott Phillips – būgnininkas (1993–2004, 2009–2012), klavišininkas (2001–2004)

;Buvę nariai
* Brian Brasher – gitaristas (1993–1995)

## Diskografija

**Studijiniai albumai**

* *[[My Own Prison]]* (1997) (Wind-Up Records)
* *[[Human Clay]]* (1999) (Wind-Up Records)
* *[[Weathered]]* (2001) (Wind-Up Records)
* *[[Full Circle (Creed albumas)|Full Circle]]* (2009) (Wind-Up Records)

## Nuorodos

* Oficiali svetainė 
* Creed last.fm svetainėje
* Creed Discogs svetainėje
Nuotekų siurblinė

**Nuotekų siurblinė** – nuotakyno sistemos elementas, skirtas nuotekų (buitinių, pramoninių, lietaus ar mišrių) kėlimui (persiurbimui) naudojant stacionariai įrengtus siurblius. Siurblinės įrengiamos kai savitakinis nuotakynas įgilinimas daugiau kaip 4-6 m. Siurblinė gali būti naudojama kelti vieno pastato, kvartalo ar net viso miesto nuotekas.

## '''Siurblinių tipai'''

Priklausomai nuo nuotekų siurblinės ir nuotekų surinkimo rezervuaro padėties, siurblinės gali būti  su bendru nuotekų surinkimo rezervuaru (siurblinė ir rezervuaras bendroje  talpoje) arba siurblinė ir nuotekų surinkimo rezervuaras atskirti sandaria pertvara:
* Siurblinėse su bendru nuotekų surinkimo rezervuaru, montuojami panardinami IP68 apsaugos klasės siurbliai, kurie tiesiogiai įleidžiami į persiurbiamas nuotekas. Virš rezervuaro, toje pačioje talpoje, montuojama technologinė įranga. Korpusas gaminamas iš armuoto stiklo pluošto (GRP), suvirinamo polipropileno (PP), polietileno (PE) arba naudojant surenkamus gelžbetoninius elementus.  Tokio tipo siurblinės - be antžeminės dalies, kompaktiškos, jų technologinė įrangą sąlyginai nesunki, todėl ją gali aptarnauti vienas ar du darbuotojai. Naudojamos nuotekų perpumpavimui iš individualių objektų, pavienių gatvių ar kvartalų.
*  Bendra požeminė dalis sandaria pertvara padalinta į dvi sublokuotas sekcijas: nuotekų surinkimo rezervuarą ir siurblių salę. Gali būti su antžemine dalimi, kurioje montuojama elektrotechninė ir automatinė įranga, įrengiamos gamybinės patalpos.  Šio tipo siurblinės ir jos technologinė įranga didelių gabaritų. Dažniausiai naudojamos didelių nuotekų kiekių (kvartalų ar miesto) persiurbimui. Mažesnių nuotekų kiekių persiurbimui sovietmečiu pastatytos šio tipo siurblinės rekonstruojamos į kompaktiškas požemines su panardinamais siurbliais.
Ereliai rėksniai

**Ereliai rėksniai** (*Clanga*) – vanaginių (*Accipitridae*) šeimos, paprastųjų erelių (*Aquilinae*) pošeimio plėšriųjų paukščių gentis. Anksčiau erelių rėksnių (*Clanga*) genties rūšys pagal taksoną rūšių klasifikacijoje buvo priskiriamos tikrųjų erelių (*Aquila*) genčiai.

## Bendras apibūdinimas

Didysis erelis rėksnys ir mažasis erelis rėksnys yra paukščiai migrantai, jie žiemoti migruoja į pietų Euraziją bei šiaurės rytų ir rytų Afriką, o jų perimvietės Eurazijoje. Indinis erelis rėksnys sėslus - ištisus metus gyvena Indostano pusiasalyje. 

Tai vidutinio dydžio, tamsiai rudo plunksnų apdaro, lenktu snapu paukščiai. Visose rūšyse tarp priešingų lyčių lytinis dimorfizmas pasireiškia tik kūno dydyje, kuomet erelių rėksnių patelės didesnės ir sunkesnės už patinėlius. 

Ereliai rėksniai monogamai. Kadangi didysis erelis rėksnys ir mažasis erelis rėksnys genetiškai ir išvaizda labai artimos rūšys, tad tarpusavyje neretai poruojasi ir sulaukia sveikų palikuonių. Dažniausiai poruojasi mažojo erelio rėksnio (*Clanga pomarina*) patinėlis su didžiojo erelio rėksnio (*Clanga clanga*) patele. Šių dviejų rūšių poravimosi pasekmė - didžiųjų erelių rėksnių populiacijos savaiminis mažėjimas ir ateityje galimas išnykimas. 

## Erelių rėksnių rūšys
Anksčiau buvo manoma, kad indinis erelis rėksnys yra mažojo erelio rėksnio porūšis, tad ilgą laiką buvo laikomi viena rūšimi, kol vėliau buvo nustatytas tikslus šių rūšių statusas ir jos išskirtos kaip atskiros rūšys. Anot IOC World Bird List *v11.1* versijos, pasaulyje gyvena 3 erelių rėksnių (*Clanga*) rūšys:
* *[[Clanga pomarina]]* Brehm, CL, 1831 – Mažasis erelis rėksnys; Migrantas. Perimvietės Vidurio Europoje, Mažojoje Azijoje, Kaukaze ir Šiaurės Irane. Žiemavietės Afrikos pietuose. 
* *[[Clanga hastata]]* Lesson, R, 1831 – Indinis erelis rėksnys; Gyvena sėsliai. Savaiminis Indostane. 
* *[[Clanga clanga]]* Pallas, 1811 – Didysis erelis rėksnys; Stambiausia genties rūšis. Peri vidurio Eurazijoje, piemavietės Eurazijos pietuose ir š.r.Afrikoje.

## Ereliai rėksniai Lietuvoje
Lietuvoje savaime gyvena dvi rūšys:
* Mažasis erelis rėksnys; įrašytas į Lietuvos raudonosios knygos 3(R) kategoriją. Reguliariai pastebimas per migracijas. Lietuvoje peri.
* Didysis erelis rėksnys; įrašytas į Lietuvos raudonosios knygos 1(E) kategoriją. Reguliariai stebimas per migracijas. Lietuvoje kartais peri. 

## Taip pat skaityti
* Pasaulio stambiausių plėšriųjų paukščių rūšių sąrašas
* Lietuvos plėšrieji paukščiai

## Šaltiniai

## Nuorodos
* looduskalender.ee / Goshawk killed lesser spotted eagle , 06.08.2012 | *[[Anglų kalba|Anglų k.]]*
* youtube.com / עיט צפרדעים אוכל דג כסיף.Greater Spotted Eagle
* ebird.org / Indian Spotted Eagle (''Clanga hastata'') *Anglų k.*
We Run Vilnius

**„We Run Vilnius“** – kasmetinės pusmaratonio ir trumpesnių distancijų bėgimo plentu varžybos, kuriose varžosi profesionalūs sportininkai ir mėgėjai. Šis bėgimo renginys yra antras pagal dydį Lietuvoje, pritraukiantis kiek daugiau nei 10 tūkst. bėgikų. Renginio organizatorė – Milda Monstavičiūtė.

## Istorija

Tarptautiniai „Nike“ bėgimo renginiai vyksta daugelyje pasaulio miestų. Pirmą kartą Vilniuje 2012 m. vykęs „Nike Aš bėgu. Vilnius“ renginys sutraukė daugiau nei 2 tūkst. bėgikų, kurie varžėsi 5 ir 10 km trasose. Tais pačiais metais pradėtas organizuoti Vilniaus pusmaratonis sutraukė beveik tūkstantį dalyvių. 2013 m. renginiai buvo sujungti, ši bėgimo šventė sulaukė 5 tūkst. dalyvių. 2016 m. dalyvių skaičius perkopė 10 tūkst. ribą.

## Nugalėtojai

### Pusmaratonis

**Legenda:**

## Taip pat skaitykite
* Trakų pusmaratonis
* Trakų triatlonas
* Kauno maratonas
* Vilniaus maratonas
* Vilniaus velomaratonas

## Nuorodos
* „We Run Vilnius“ žurnalai 

## Išnašos
Neskoipstaduras

**Neskoipstaduras** () – miestas rytų Islandijoje, Austurlande. Įsikūręs ant to paties pavadinimo fjordo. Priklauso Fjardabigdo savivaldybei.

Iki 1949 m. buvo pasiekiamas tik laivais. 1974–1977 m. pastatytas 632 m po jūra 626 m ilgio tunelis.

Pagrindinis pragyvenimo šaltinis – žvejyba. Vystomas turizmas. Miesto centre veikia meno galerija, gamtos istorijos bei jūrų muziejus (visi po vienu stogu).

## Miestų partnerystė
*  Stavangeris (Norvegija)
*  Juveskiulė (Suomija)

## Šaltiniai
Njardvikas

**Njardvikas** () – miestas pietvakarių Islandijoje, Sudurnese, Reikjaneso pusiasalyje. Skalaujamas Atlanto vandenyno. 4400 gyventojų (2009 m. duomenys). 

## Lankytinos vietos
Išlikusi 1886 m. statyta akmeninė bažnyčia. Veikia vikingų muziejus.

## Sportas
* UMF Njarðvík – futbolo klubas;
*  Njarðtaksvöllurinn, stdionas, talpiantis 2 500 (500 sėdimų vietų) žiūrovų;

## Išnašos
Gelvonų Pliaterių-Žabų koplyčia-mauzoliejus

**Gelvonų Pliaterių-Žabų koplyčia-mauzoliejus** – laidojimo koplyčia, esanti Širvintų rajone, Gelvonų miestelio centre, Gelvonų Švč. Mergelės Marijos Apsilankymo bažnyčios šventoriuje (į kairę nuo bažnyčios), viena iš dviejų šventoriuje stovinčių koplyčių. Įrengta Pliaterių kripta.

Koplyčia priklauso Gelvonų bažnyčios statinių kompleksui, nuo 2012 m. yra regioninės reikšmės architektūros paminklas, įrašytas į Kultūros paveldo registrą (unik. kodas ). 

## Istorija

Įvairiais laikotarpiais Gelvonų dvarą valdė Pliaterių, Žabų giminių atstovai (dėl to dar vadintas *Žabais, Žabava*).

Koplyčią fundavo grafienė Alina Broel-Pliaterienė.

## Architektūra

Koplyčios statinys kompaktinio tūrio, graikiško kryžiaus formos plano, su rūsiu, dviem priestatais bei 2 sienutėmis. Stogas trišlaitis, skardinis, vainikuojamas metalinio kryžiaus. Mūro laiptai su dvispalvių keramikinių plytelių danga laiptų aikštelėje, plytų mūro sienutės su cokoliu ir profiliuotais karnizais, virš kurių įkomponuotos tinko vazos. 

Koplyčios viduje išlikęs XIX a. pab. - XX a. I ketv. dekoras su skliauto sieninės tapybos fragmentais, dvispalvių keramikinių plytelių grindys. Stovi du mediniai suolai-klauptai.

## Šaltiniai

## Nuorodos

* Monografija „Gelvonai“
* Gelvonų seniūnija (''vilnijosvartai.lt'')
Sandgerdis

**Sandgerdis** () – miestas pietvakarių Islandijoje, Sudurnese. Netoli miesto yra tarptautinis *Keflavíkurflugvöllur* oro uostas. Veikia mokslinių tyrimų centras skirtas gamtos mokslams. Yra muziejus.


SSJ100 Keflavik runways (5160518757).jpg|Oro uostas
Sandgerdi Hafen.jpg|Jūrų uostas


## Šaltiniai
Trakų pusmaratonis

**„Trakų pusmaratonis“** – kasmetinės pusmaratonio ir trumpesnių distancijų bėgimo plentu varžybos, kuriose varžosi profesionalūs sportininkai ir mėgėjai. Trakų pusmaratonio trasa yra viena iš nedaugelio Lietuvoje sertifikuotų bėgimo trasų, todėl ji tinka rekordams siekti ar asmeniniams tikslams gerinti. „Trakų pusmaratonis“ pritraukia beveik 3 tūkst. dalyvių. Be to, sulaukia nemažai svečių iš užsienio.

## Istorija

Bėgimo tradicijos senojoje Lietuvos sostinėje siekia „Lietuviškojo maratono“ ištakas. 1959 m. gegužės 2 d. buvo surengtas pirmasis Trakai–Vilnius tarptautinis maratonas, paskutinis – 2000 m. 30 km varžybų trasa driekdavosi nuo Trakų pilies griuvėsių iki Vingio parko.

## Taip pat skaitykite
* Trakų triatlonas
* Kauno maratonas
* We Run Vilnius
* Vilniaus maratonas
* Vilniaus velomaratonas

## Išnašos
Orlen Varšuvos maratonas

**Orlen Varšuvos maratonas** – kasmetinis maratono ir 10 km distancijų bėgimo plentu lenktynės, kuriose varžosi sportininkai iš viso pasaulio. Renginio metu tradiciškai vykdomas šalies čempionatas, kitą dieną rengiamos vienadienės netradicinės rungtys. Tai ne vienintelis masiškas maratono renginys Varšuvoje. Rudenį vyksta senesnes tradicijas, turintis PZU Varšuvos maratonas.

Tarptautinė lengvosios atletikos federacija įvertino Varšuvos maratoną kaip vieną iš geriausių pasaulyje suteikdama sidabro medalį.

2017 m. Lenkijoje vykusi bėgimo šventė pritraukė 66 lietuvius. Tai yra vienos iš gausiausiai lietuvių lankomų bėgimo varžybų užsienyje.

## Nugalėtojai
### Maratonas
**Legenda:**

## Išnašos
Talino maratonas

**„Talino maratonas“** – kasmetinės maratono, pusmaratonio ir trumpesnių distancijų bėgimo plentu varžybos, kuriose varžosi profesionalūs sportininkai ir mėgėjai. Nuo 2010 m. rengiamos maratono varžybos. Šis bėgimo renginys yra antras pagal dydį Pabaltyje, pritraukiantis beveik 19 tūkst. bėgikų.

## Nugalėtojai
### Maratonas
**Legenda:**
Gelvonų kapinių koplyčia

**Gelvonų kapinių koplyčia** – medinė koplyčia, stovinti Širvintų rajone, Gelvonų miestelio kapinėse, prie kelio . Koplyčia pagal paskirtį nenaudojama, išlikę bažnytinio interjero fragmentai (altorius, balkonas).

Koplyčia stūkso kapinių viduryje. Iki jos nuo kapinių vartų veda pagrindinis takas. Šalia stovi apgriuvusi mūrinė koplytėlė. Koplyčios statinys stačiakampio plano, be apsidės, priekiniu fasadu orientuota į vakarus (vartų pusę). Stogas trišlaitis, dengtas malksnomis, su bokšteliu, kurį vainikuoja geležinis kryžius.


Gelvonai, koplyčia kapinėse.JPG|Koplyčią supa kapai
Gelvonai, kapinių koplyčia. Viduje.JPG|Altoriaus vieta
Gelvonai, kapinių koplyčia. Balkonas.JPG|Vaizdas į balkoną


## Nuorodos

* Monografija „Gelvonai“
Gelvonų koplyčia

Gelvonų miestelyje (Širvintų raj.) stovi kelios koplyčios:

* Gelvonų kapinių koplyčia (koplyčia Gelvonų kapinėse)
* Gelvonų Pliaterių koplyčia (religinių apeigų koplyčia Gelvonų bažnyčios šventoriuje)
* Gelvonų Pliaterių-Žabų koplyčia-mauzoliejus (laidojimo koplyčia Gelvonų bažnyčios šventoriuje)
Gaisrinis hidrantas

**Gaisrinis hidrantas** – specialios paskirties įrenginys skirtas vandeniui imti, gaisrui gesinti.

## Projektavimas
Gaisriniai hidrantai statomi ant vandentiekio vamzdyno arba prijungiami prie jo. Kai gaisro gesinimo debitas yra iki 15 l/s, pakanka vieno hidranto, kai 15 l/s ir didesnis, reikalingi du hidrantai, iš kurių bent vienas įrengtas žiediniame tinkle. Lietuvoje hidrantai išdėstomi ne didesniu kaip 150–200 m atstumu vienas nuo kito. Jie gali būti požeminiai, įtaisomi vandentiekio tinklo šuliniuose važiuojamojoje gatvės dalyje ar šalia jos, ir antžeminiai-įrengiami nevažiuojamojoje gatvės dalyje. Abiem atvejais hidrantai turi būti statomi ne didesniu kaip 2,5 m atstumu nuo važiuojamosios kelio dalies ir ne arčiau kaip 5 m iki pastatų. Mažiausias tinklo skersmuo ant kurio statomas gaisrinis hidrantas yra 100 mm.

## Parametrai
Gaisrinio hidranto prisijungimas prie tinklo DN100, gaisrinių žarnų prijungimo sąnarų skersmuo DN80x2.Viršutinė antžeminio hidrantai dalis gaminama iš kaliojo ketaus, iš viršaus ir išorės padengta epoksidine danga, atsparia UV spinduliams. Hidranto stovas pagamintas iš cinkuoto plieninio vamzdžio. Pasinaudojus hidrantu, likęs jame vanduo išleidžiamas automatine drenavimo sistema. Vandens likutis likęs pasinaudojus hidrantu yra apie 15 litrų. Ant hidranto viršutinės dalies gali būti uždedamas apsauginis gaubtas.

## Literatūra
* Statybos techninis reglamentas STR 2.07.01.2003 „Vandentiekis ir nuotekų šalintuvas. Pastato inžinerinės sistemos. Lauko inžineriniai tinklai“ LR Aplinkos ministerija. Vilnius. 2003. 59 p.
* Sakalauskas A.; Diliūnas J.; Jankauskas J; Kisielis V. 2016. Vandentieka. Vadovėlis. Vilnius, Technika: 911p.
* Internetinė prieiga per internetą http://www.higa.lt
Aina Grikšaitė

**Aina Grikšaitė** (g. 1994 m. lapkričio 23 d. Švedijoje) – Lietuvos lengvaatletė, kuri specializuojasi trišuolio rungtyje.

## Biografija

2017 m. LLAF taurės varžybose Kaune sportininkė nušoko 13,82 m – šis rezultatas vos aštuoniais centimetrais prastesnis nei 2018 m. Europos čempionato normatyvas. Tai buvo antras geriausias rezultatas Lietuvoje per visą istoriją.

## Pasiekimai

## Išnašos
Siglufjorduras

**Siglufjorduras** () – miestas šiaurės Islandijoje, Rytų Nordurlande. Įsikūręs ant to paties pavadinimo siauro fjordo.

Pagrindinė pramonės šaka yra žvejybos pramonė. Miestelį su rytuose esančių Oulafsfjorduru jungia du tuneliai (atidaryti 2010 m. spalio 2 d.), kurių bendras ilgis – 11 km. Kitas tunelis jungia vakarinę dalį. Iki 1967 m. miestelį jungė siauras kalnų tarpeklis, kuris būdavo atidaromas tik vasarą.


Siglufjörður.jpg|Centras
The church in the small community of Siglufjörður, Iceland.jpg|Bažnyčia


## Šaltiniai
Stikishoulmuras

**Stikishoulmuras** () – miestas vakarų Islandijoje, Vesturlande. Prekybos ir paslaugų centras. Pagrindinės pramonės šakos: žvejyba ir turizmas. Gyvenvietę jungia keltas su Vestfirdiro fjordu. 1107 žmonės (2016 m. duomenys).

Nuo XVI a. antros pusės svarbus prekybos ir žvejybos centras. Išlikęs gyvenamasis ir prekybinis norvegų namas, statytas 1828 m. Restauruotame name įsikūręs muziejus. Taip pat mieste yra kultūros centras, sporto klubas. Populiariausia sporto šaka – krepšinis.

## Miestų partnerystė
*  Koldingas, Danija
*  Lapenranta, Suomija
*  Dramenas, Norvegija
*  Erebru, Švedija

## Šaltiniai